Hea turismihuviline
Teisipäeval, 12. märtsil kl 10.-11.30 esitleb MKM koostöös AS PricewaterhouseCoopers Advisors´iga (“PwC”) „Reisiettevõtja tagatise nõuete ja Eestis kehtiva tagatissüsteemi analüüsi” tulemusi.
Uuringu eesmärk oli viia läbi Eesti reisiettevõtjatele seatud tagatise nõuete ja Eestis kehtiva tagatissüsteemi analüüs ja leida võimalusi parandada tagatiste kättesaadavust, selgitada välja võimalused reisijate majandushuvide kaitse ja reisiettevõtete järelevalve tõhustamiseks, hoides seejuures ettevõtjate rahalised kohustused ja halduskoormus optimaalsena. Samuti oli uuringu eesmärgiks hinnata EL-i pakettreiside ja seotud reisikorraldusteenuste direktiivis (PTD) kavandatavate tagatisi puudutavate muudatuste majanduslikku mõju Eestis ja pakkuda välja sobivad poliitikavalikud, toetamaks andmepõhiste otsuste tegemist. Uuringu teostas MKMi tellimusel PWC.
Kutsume teid osalema uuringu tulemuste tutvustusel, mis toimub virtuaalselt Google Meet keskkonnas ja millega saab liituda järgmisel lingil: https://meet.google.com/seq-gyeh-wdd?authuser=0
Esitluse kestuseks on planeeritud 1,5 tundi, selles kirjeldame peamisi uuringu tulemusi ja tähelepanekuid ning järgnevalt vastame ka küsimustele. Eelnev registreerimine ei ole vajalik.
Uuringu lõpparuande ja esitlusmaterjalid avaldatakse peatselt ka MKMi veebilehel.